**Γ/ ΕΠΙΡΡΗΜΑΤΙΚΗ ΜΕΤΟΧΗ**

|  |  |  |  |  |  |
| --- | --- | --- | --- | --- | --- |
| **Είδος** | | **Σε χρόνο** | | **Συνοδεύεται** | **Μεταφράζεται** |
| **χρονική** |  | κυρίως σε αόριστο | | από χρονικά επιρ.: ἅμα, ἔπειτα, εὐθύς, ἤδη, κ.ά. | **αφού,όταν,ενώ**  **Π.χ** Ἐπαιάνιζον **ἄμα** **πλέοντες**.(= Τραγουδούσαν  τον παιάνα, **ενώ έπλεαν**.) |
| **αιτιολογική** |  | σ’ όλους τους χρόνους (εκτός του μέλλοντα) | | -διὰ τοῦτο, διὰ ταῦτα, ἐκ τούτου κ.α. -Όταν συνοδεύεται από το **ὡς** είναι αιτιολογική με **υποκειμενική αιτιολογία.**  -Όταν συνοδεύεται από το **ὡσπερ** είναι αιτιολογική μετοχή **με λανθάνουσα υπόθεση.** | **γιατί, διότι, επειδή**  **Π.χ**Καίδιὰτοῦτο **ὀργισθεὶς** Ἀπόλλων κτείνει Κύκλωπας.(= **Επειδή** γι' αυτό **οργίστηκε** οΑπόλλωνας, σκοτώνει τους Κύκλωπες.) |
|  |  |  | |  |  |
| **τελική** |  | Σε μέλλοντα (συνήθως με ρήματα που δηλώνουν κίνηση) | | Κάποιες φορές για έμφαση συνοδεύεται από το **ὡς**, και τότε δηλώνει **υποκειμενικό σκοπό** | **για να**  **Π.χ** Οὗτος ἥκει **ἀμφισβητήσων**.  (=Αυτός έχει έρθει, **για να αμφισβητήσει**.) |
| **υποθετική** |  | σ’ όλους τους χρόνους (εκτός του μέλλοντα) | |  | **αν, εάν, σε περίπτωση που**  **Π.χ Νικήσαντες** ἁπάντων τούτων ὑμεῖς κύριοι ἔσεσθε.  (= **Αν** **νικήσετε**, θα είστε κύριοι όλων αυτών.) |
| **εναντιωματική** |  | σ’ όλους τους χρόνους (εκτός του μέλλοντα) |  | καίπερ, καίτοι, καὶ, και ταῦτα, ὅμως | **αν και, μολονότι, ενώ, παρόλο που**  Κυρία **γενομένη** τοσούτων ἀγαθῶν οὐκ ἐφθόνησεν τοῖς ἄλλοις.  (= **Αν και έγινε** κάτοχος τόσων αγαθών, δεν φθόνησε τους άλλους.) |
| **τροπική** | | Συνήθως σε χρόνο ενεστώτα | |  | -με την κατάληξη **όντας**  -**με το να** ή **χωρίς να**  **Π.χ** Οἱ βάρβαροι ἀπῆλθον **οὐδὲν ἀποκρινόμενοι**.  (= Οι βάρβαροι έφυγαν **χωρίς να δώσουν** καμιά απάντηση.) |

**Σημείωση:**

1. Οι επιρρηματικές μετοχές παίζουν ρόλο **αντίστοιχου επιρρηματικού προσδιορισμού** (π.χ. η χρονική μετοχή είναι επιρρηματικός προσδιορισμός του χρόνου). Γι αυτό και αναλύονται στην αντίστοιχη δευτερεύουσα πρόταση (εκτός από τις τροπικές).
2. **Για τον χαρακτηρισμό μιας επιρρηματικής μετοχής αρκετά μας βοηθάνε και ορισμένα τυπικά χαρακτηριστικά. Αυτά είναι:**

(α) Οι μετοχές σε χρόνο **ΕΝΕΣΤΩΤΑ** είναι κατά πάσα πιθανότητα **ΤΡΟΠΙΚΕΣ.**

(β) Οι μετοχές σε χρόνο **ΑΟΡΙΣΤΟ** είναι κατά πάσα πιθανότητα **ΧΡΟΝΙΚΕΣ ή ΑΙΤΙΟΛΟΓΙΚΕΣ.**

γ) Οι μετοχές σε χρόνο **ΜΕΛΛΟΝΤΑ** είναι **ΤΕΛΙΚΕΣ.**

(δ) Όταν μια μετοχή έχει κοντά της κάποιο χρονικό επίρρημα θα είναι κατά πάσα πιθανότητα **ΧΡΟΝΙΚΗ.**

(ε) Όταν μια μετοχή έχει κοντά της το **καίτοι ή το καίπερ ή το καὶ, και ταῦτα** θα εξετάζουμε μήπως είναι **ΕΝΑΝΤΙΩΜΑΤΙΚΗ.**

(στ) **ΥΠΟΘΕΤΙΚΕΣ** είναι συνήθως οι μετοχές που προσδιορίζουν:

- δυνητική έγκλιση (οριστική, ευκτική, απαρέμφατο, μετοχή + ἂν),

- μέλλοντα ή προστακτική,

- απρόσωπο ρήμα,

- ρηματικά επίθετα σε -τός,

**Ωστόσο**: τα κριτήρια για να προσδιορίσουμε το είδος τους δεν είναι πάντοτε συγκεκριμένα αλλα πολλές φορές στηριζόμαστε στη λογική και το νόημα.